諗返頭先大鼠學識驚個籠嗰個例子，隻大鼠個腦入面有一柞神經細胞代表咗隻佢對「籠」呢嚿物體嘅認識，又有柞神經細胞代表咗佢對「電擊」呢樣嘢嘅認識，而當隻大鼠經歷過幾次「一俾人擺入個籠度就會俾個籠電到」之後，佢個腦嗰兩柞神經細胞之間就會產生連繫，令佢下次再見到個籠嗰陣時就諗起「電擊」（代表「電擊」嗰柞神經細胞受啟動）而「電擊」又會啟動處理「預測會有痛楚」嘅神經細胞，就會令到隻大鼠覺得驚。